उद्घाटन सत्र के पश्चात् ‘‘ज्योतिबा फूले की सामाजिक मुक्ति दृष्टि’’ पर दिल्ली के प्रसिद्ध समाजचिंतक एवं सामाजिक कार्यकर्त्ता सुभाष गताड़े ने व्याख्यान भाषण में स्वामी विवेकानन्द, दयानन्द सरस्वती और ज्योतिबा फूले के आन्दोलन, संघर्ष एवं सफलता को इंगित करते हुए अमेरिका में स्वामीजी के अभिभाषण और भारतीय आध्यात्मिकता का जो परचम लहराया, उसकी सारगर्भित व्याख्या प्रस्तुत की साथ ही ज्योतिबा फूले और उनका साहित्य और समाज में उसकी प्रक्रिया से एक क्रान्ति विकसित हुई और समाज में व्यक्ति मुक्ति एवं स्त्री मुक्ति को नवीन आयाम मिले। विस्तार व्याख्यान में समाज की तात्कालिक परिस्थितियों का सूक्ष्म चिन्तन प्रस्तुत किया। इसके पश्चात् दो तकनीकी सत्रों में विवेकानन्द, दयानन्द व फूले के चिंतन, व्यक्तित्व, कृतित्व के बहुआयामी पक्षों पर प्रो. आभासिंह (पटना), प्रो. मुजफ्फर अली (दिल्ली), डॉ. दिलीप चारण (अहमदाबाद), डॉ. युक्ति याज्ञनिक (अहमदाबाद), सुप्रिया चेतन (नागपुर) ने पर्चे पढ़े।